CELEX: 32014R0420
Language: ro
Date: 2014-04-24 00:00:00
Title: Regulamentul de punere în aplicare (UE) nr. 420/2014 al Comisiei din 24 aprilie 2014 de ridicare a suspendării depunerii de cereri de licențe de import pentru produse din sectorul zahărului în cadrul anumitor contingente tarifare

25.4.2014   
            
            
               RO
            
            
               Jurnalul Oficial al Uniunii Europene
            
            
               L 124/24
            
         REGULAMENTUL DE PUNERE ÎN APLICARE (UE) NR. 420/2014 AL COMISIEI
   din 24 aprilie 2014
   de ridicare a suspendării depunerii de cereri de licențe de import pentru produse din sectorul zahărului în cadrul anumitor contingente tarifare
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul (CE) nr. 891/2009 al Comisiei din 25 septembrie 2009 privind deschiderea și gestionarea anumitor contingente tarifare comunitare în sectorul zahărului (2), în special articolul 5 alineatul (2),
   întrucât:
   
               (1)
            
            
               În conformitate cu Regulamentul (CE) nr. 891/2009, depunerea de cereri de licențe de import pentru numărul de ordine 09.4317 a fost suspendată cu începere de la 27 septembrie 2013 prin Regulamentul de punere în aplicare (UE) nr. 931/2013 al Comisiei (3).
            
         
               (2)
            
            
               În urma notificărilor primite cu privire la licențe neutilizate și/sau utilizate parțial, sunt din nou disponibile cantități pentru respectivul număr de ordine. Prin urmare, ar trebui ridicată suspendarea depunerii de cereri,
            
         ADOPTĂ PREZENTUL REGULAMENT:
   Articolul 1
   Începând cu 27 septembrie 2013, se ridică suspendarea depunerii de cereri de licențe de import pentru numărul de ordine 09.4317, prevăzută în Regulamentul de punere în aplicare (UE) nr. 931/2013.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 aprilie 2014.
      
         
            Pentru Comisie,
         
         
            pentru președinte
         
         Jerzy PLEWA
         
            Director general pentru agricultură și dezvoltare rurală
         
      
   
   
      (1)  JO L 347, 20.12.2013, p. 671.
   
      (2)  JO L 254, 26.9.2009, p. 82.
   
      (3)  Regulamentul de punere în aplicare (UE) nr. 931/2013 al Comisiei din 26 septembrie 2013 de fixare a coeficientului de alocare pentru eliberarea licențelor de import pentru care s-au depus cereri în perioada 8-14 septembrie 2013 pentru produse din sectorul zahărului în cadrul anumitor contingente tarifare și de suspendare a depunerii de cereri pentru astfel de licențe (JO L 255, 27.9.2013, p. 11).